Кичээлдиң технологтуг картазы

Ай, хүнү:

Эртеми: тѳрээн чогаал

Класс: 6

Темазы: С.А.Сарыг-оолдуң «Ол-ла Маскажык» деп чечен чугаазынга түӊнел.

Хевири: билиглерин долузу-биле ажыглап, боттандырарыныӊ кичээли.

Дидактиктиг сорулгазы: чечен чугааның кол утказын сайгарбышаан, чаа-чаа немелде литературлуг сайгарылганың арга-мергежилдеринге өөредир.

Сорулгалары: 1. Чечен чугааныӊ кол утказын болгаш уран-чеченин сайгартып өөредир.

2.Уран чугаага болгаш аас, бижимел чугаа сайзырадылгазынга логиктиг боданыышкынын сайзырадыр.

3.Күш-ажылга болгаш хүндүлээчел чорукка кижизидер.

Дерилгези болгаш өөредилге херексели: компьютер, мультимедиа-проектор (ММП), «Ажылчын кыдырааш» (2015), карточкалар.

Педагогиктиг технология: медээ-коммуникативтиг технология, кадыкшылды камгалаарыныӊ технологиязы, (РКМЧП) – номчуп, бижип тургаш, сайгарылдыр боданырын сайзырадырыныӊ технологоиязы, литературлуг чурт-шинчилелин сайзырадыр технология.

Ажыглаар арга-методтар: башкыныӊ сѳзү, деӊнелге, беседа, хайгаарал, ѳѳреникчилерниӊ бот-тывынгыр ажылдары, дилеп-тыварыныӊ аргазы, чогаадыкчы номчулга.

Ѳске эртемнер-биле харылзаазы: тыва дыл, улусчу ужурлар, ОРКСЭ, тыва культура, күш-культура.

Ѳѳреникчилерниӊ ажылдаар хевирлери (ФОПД): шупту, бѳлүктеп, эш-хуузу-биле, боду хуузунда.

|  |  |  |  |
| --- | --- | --- | --- |
| Кичээлдиң этаптары | Башкының ажылы | Ѳѳреникчиниң ажылы | Түӊнелдери  (УУД) |
| 1.Организас  тыг кезээ. Кичээлче киирилде – психологтуг релаксация. | Кады демниг ажылдаарыныӊ байдалын тургузар.Уругларныӊ иштики сагыш-сеткилин, хѳѳнүн кичээлге белеткээри:  - 2016 чыл Тывавыста чүнүӊ чылы кылдыр чарлаттынганыл, уруглар? («Хүндүлээчел Тыва»-«Год тувинского гостеприимства»)  - Ам каш-ла хонгаш, удавас февраль 9-та чүнү байырлап демдеглээр бис, уруглар?  - Шагаада «эӊ хүндүлээчел кижи мен» деп чүвени канчалдыр илередир силер?  (чолукшулга ёзулалы)  - Чоокта чаа январь 7-де кожа-хелбээ чурттап чоруур орус чоннуу-биле кандыг байырлал эрткенил? (Рождество Христово)  Бистиӊ тѳрээн Тывавыста хѳй нация чон чурттап турар, кандыг-даа культураны, чудүлгени хүндүлеп билир кылдыр чаӊчыгар ужурлуг силер.  - Тыва улустуӊ Шагаазы биле орус чоннуӊ Рождество байырлалдарыныӊ дѳмейлешкек талалары чүл? (шажын-чүдүлгелиг байырлалдар)  - Тыва чыл санаашкыны-биле чүнүӊ чылы ам үнерил? Силер чүү чылдыг силер. | Кандыг-бир медээни хүлээп, билип алырынга бодун белеткээр.Башкы-биле мендилежир. Башкыныӊ кылдырар дээн чүүлдерин кылыр.Харыыларны аас-биле делгереӊгей бээр. | Чугаа сайзырадырыныӊ БѲА (бүгү талалыг ѳѳредилгениӊ ажыл-чорудулгазын боттандырары).  Чугаалап турар кижини дыӊнап билири, деӊнеп билири. |
| 2.Билиг-мергежилде  рин түңнеп көөрү. | С.А.Сарыг-оолдуӊ дугайында кыска медээни бээр. С.А.Сарыг-оолдуӊ Тываның Улустуң чогаалчызы болуп артканы,ооң адының мөңге артканы.  С.А.Сарыг-оолдуӊ «Ол-ла Маскажык» деп чечен чугаазыныӊ кол утказын билип алганын хынаар «Литературлуг 5 харыы» деп тест-биле ажылды тайылбырлаар, чорудар.  Бот-үнелеге чаӊчыктырар. | Тестиге бижимел-биле харыылаар, шын харыылаанын бот-үнелээр. | Билип алырыныӊ БѲА. Уругларныӊ идепкейлиг чоруу, бот-башкарнып ажылдаары, бот-үнелелге чаӊчыгары. |
| 3.Немелде медээлер. | Чуруктар-биле ажылды чорудар. Алгы-кеш чымчадыр эттээринге херек эдилелдерни таныдар, чүге ажыглаарын айтырар. | Чуруктарны кѳрүп, сонуургаары.  Немелде билиглерин чугаалааары. | Бот-хуузунуӊ БѲА. Сонуургаачал бот-идепкейин кѳдүрери. |
| 4. Билиг-мергежилде-  рин болгаш чаӊчылдарын сайзараӊгайжыдары.  Бѳлүктерге ажыл. | Чогаалдыӊ сѳзүглели-биле ажыл – карточкада база «Ажылчын кыдыраажында» үзүндүлер-биле бижимел ажылды чорудар. | Сѳзүглелди тургузуп, чогуур черлеринге сѳстерни эде салып бижиир. | Башкарлырыныӊ БѲА.  Уруглар боттары дилээр, сүмележир, демниг ажылдаар арганы ажыглаар. |
| 5.Кадыкшыл минутазы. | Хѳглүг аялганыӊ эзини-биле шимчээшкиннерни кѳргүзерин шенеп кѳрээлиӊер. | Уруглар самнап, сула шимчээшкиннерни кылыр. |  |
| 6.Бажыӊга онаалганы хынаары. | Алгы-кеш-биле холбашкан ажылдарны амгы үеде тус черивисте кымнар чедимчелиг кылып чоруурунга биче тѳлевилелин камгаладыр. | Тѳлевилелин бот-тускайлаӊ камгалаар. | Билип алырыныӊ БѲА. Литература-чурт-ширнчилелдиг ажылды кылып ѳѳрениринге чаӊчыгар. |
| 7.Демнежилге ажыл. | Чогаал сѳзүглелинден лингвистиктиг анализтиӊ эге билиглеринге ѳѳредир. Фразеологизмнерни башкыларныӊ дузазы-биле тайылбырлаарын чедип алыр. | Аас-биле чугаа сайзырадылгазын быжыглаар, угаап боданыр чоруун сайзырадыр. | Чугаа сайзырадырыныӊ БѲА. Ѳске кижилерни дыӊнап билири, бодунуӊ бодалын шын, тода, четче илердиринге чаӊчыгар. |
| 8.Бажыӊга онаалганы бээри. | «Кым болуксаар мен?» деп кыска чогаадыгны номчаан чогаалыныӊ утказынга дүүштүр бижиир деп сүмелээр. | Дневниктериге демдеглеп алыр. | Башкарлырыныӊ БѲА. Чогаадыкчы ёзу-биле ажылдап билирин хевирлээр. |
| 9.Кичээлдиӊ түӊнээри. Рефлексия. | - Кичээлдиң эгезинде кандыг сорулгалар салып алган ийик бис? - Сорулгаларывыс күүсеттинген бе? - Кичээл «меңээ таарышты» дээр болзуңарза, тура халчып келиңер, «таарышпады» дээр болза, олурар. | Уруглар башкыныӊ айтырыгларынга долу харыыларны бээр. | Бот-хуузунуӊ БѲА. Бодун болгаш эштерин үнелеп билири, демдек салыры. |

Эрттирген башкызы: /У.Ы.Донгак/

Ажык кичээлдиӊ бот-анализи

Эрттирикчизи: Уран Ыспан-ооловна Донгак, дээди категорияныӊ тыва дыл , чогаал башкызы

Эртеми: тѳрээн чогаал

Клазы: 6 класс

Ай, хүнү: 23.01.2016 ч.

Темазы: С.А.Сарыг-оолдуң «Ол-ла Маскажык» деп чечен чугаазынга түӊнел.

Хевири: билиглерин долузу-биле ажыглап, боттандырарыныӊ кичээли.

Дидактиктиг сорулгазы: чечен чугааның кол утказын сайгарбышаан, чаа-чаа немелде литературлуг сайгарылганың арга-мергежилдеринге өөредир.

Сорулгалары: 1. Чечен чугааныӊ кол утказын болгаш уран-чеченин сайгартып өөредир.

2.Уран чугаага болгаш аас, бижимел чугаа сайзырадылгазынга логиктиг боданыышкынын сайзырадыр.

3.Күш-ажылга болгаш хүндүлээчел чорукка кижизидер.

Дерилгези болгаш өөредилге херексели: компьютер, мультимедиа-проектор (ММП), «Ажылчын кыдырааш» (2015), карточкалар.

Педагогиктиг технология: медээ-коммуникативтиг технология, кадыкшылды камгалаарыныӊ технологиязы, (РКМЧП) – номчуп, бижип тургаш, сайгарылдыр боданырын сайзырадырыныӊ технологоиязы, литературлуг чурт-шинчилелин сайзырадыр технология.

Ажыглаар арга-методтар: башкыныӊ сѳзү, деӊнелге, беседа, хайгаарал, ѳѳреникчилерниӊ бот-тывынгыр ажылдары, дилеп-тыварыныӊ аргазы, чогаадыкчы номчулга.

Ѳске эртемнер-биле харылзаазы: тыва дыл, улусчу ужурлар, ОРКСЭ, тыва культура, күш-культура.

Ѳѳреникчилерниӊ ажылдаар хевирлери (ФОПД): шупту, бѳлүктеп, эш-хуузу-биле, боду хуузунда.

Кичээл 9 этапка чардынган, тургузуун ФКѲС неглделеринге дүүштүр кылган, ѳѳреникчилерниӊ кичээлге сонуургалы болгаш салдынган сорулгалары чедип алдынган. Башкылаашкынныӊ чаа технологиял арга-методтарын ажыглаан, бот-сайзырадыр темага дүүштүр уругларны биче ЭША-га мергежил-чаӊчылдарны хевирлээри-биле литературлуг, лингвистиктиг анализтерниӊ эге билиглерин ѳѳредирин шенеп чоруткан. 6-гы классчыларныӊ чогаал кичээлинге алган билиг-мергежилдериниӊ деӊнелинге база назы-харынга дүүштүр класска ажылдарныӊ хевирлерин шилээн. Бүгү-талалыг ѳѳредилгениӊ ажыл-чорудулгазын боттандырар (УУД) түӊнелдерни чедип алыр дээш планнаттынган ажылдарны ѳѳреникчилерге кылдырган. Кижи бүрүзүн идепкейлиг ажылче хаара тудуп тургаш, логиктиг боданыышкыннарлыг ажылдарны колдадыр кылдырган. Орус чон биле тыва чоннуӊ культурлуг амыдыралын хүндүлеп, үнелеп билиринге кижизидилгелиг беседаны кичээл эгезинде киирилде кезээнде чоруткан. Биче хемчээлдиг ЭША-га ѳѳредип-кижизидер сорулга-биле бажыӊга онаалганы чурт-шинчилел уткалыг тѳлевилелдер кылыр кылдыр берип, класска камгалаарынга чаӊчыктырып турар. Тус чернин материалдарындан «Ол-ла Маскажык» деп чечен чугааныӊ утказынга дүүшкек күш-ажылчы кижизидилгелиг тѳлевилелди Кертик-оол Мендиге кылдырган, ѳѳреникчи сонуургалдыг кылган. Дараазында кичээлге чедир бажыӊга онаалганы күш-ажылчы билиг-мергежилдер хевирлээри-биле база бижимел чугаазын сайзырадыры-биле «Кым болуксаар мен?» деп кыска чогаадыгны берген.

Түӊнелинде, уруглар эки билиглиин, сонуургак чоруун кѳргүзүп, шупту демдектерни алган. Кичээл сорулгазын чедип алган.

Бот-анализти кылган: Донгак У.Ы., эртем башкызы.

Ѳвүр кожууннуӊ Ѳѳредилге эргелели

Дус-Даг ортумак нити билиг школазы

«Бүгү-россия чергелиг тѳрээн дыл башкыларыныӊ

мастер-клазы - 2016» деп мѳѳрей

«С.А.Сарыг-оолдуӊ «Ол-ла Маскажык» деп чечен чугаазы» деп темага

кичээлдиӊ допчу бижилгези

Тургусканы: У.Ы.Донгак,

тыва дыл чогаал башкызы

Дус-Даг, 2016